Sæll vertu Ögmundur . Ég hef mjög mikið hugsað til lögæslumála og stuðning við mína gömlu vinnufélaga . Við hittumst í kaffisopa þessir gömlu sem erum hættir og berst margt ítal . Fangelsismálin eru okkur oft umræðuefni og erum að reyna að finna lausnir á þeim . Auðvitað þarf gott fangelsi fyrir okkar ógæfumenn , en okkur vex það í augum hversu dýrt það yrði að byggja nýtt fangelsi . Mér er nú ofarlega í huga Arnarholt á Kjalarnesi , sem bæði stutt frá Borginni og væri hægt að gera það rammbyggt fyrir hluta af því sem færi í nýtt fangelsi . Eins er með Víðines sem er ekki frekar í notkun en hitt , en væri kjörið fyrir gæsluvarðhald , enda stutt frá . Svo má nefna Vifilsstaði o.fl. staði sem eru flestir í eigu hins opinbera . Þetta var nú bara innlegg frá mér , því löggæslan í landinu er mér kær . Einu sinni lögrelumaður ávallt lögreglumaður . Vonandi leysast þessi mál á farsælan hátt , því ég veit að þú ert allur af vilja gerður og hefur sýnt það í verki að þú styður við bak lögrelunnar . Með vinsemd og virðingu . Hafsteinn B. Sigurðsson , fyrrv. lögreglumaður Heill og sæll og þakka þér bréfið . Ég leyfi mér að vísa í svar mitt við lesendabréfi Viggós Jörgenssonar hér á síðunni en hann er með svipaðar hugleiðingar og þú . Ég var á þessu máli líka en hef breytt um skoðun eftir að ég fór að skoða tilkostnaðinn við breytingar á eldra húsnæði og svo ekki síður hitt , hve miklu máli skiptir í rekstrarkostnaði fangelsa að þau séu rétt hönnuð . Á sínum tíma voru Vífilstaðir skoðaðir með fangelsi í huga . Það tæki viku að gera það húsnæði tilbúið fyrir hjúkrunarheimili en myndi kosta gríðarlega fjármuni að breyta í öryggisfangelsi . Sömu sögu er að segja um hina kostina sem þú nefnir en mismikið þó . Þetta staðhæfa þeir sem komið hafa að þessum málum fyrir ráðuneytið bæði úr fangelsisgeiranum , af rekstrarsviði og síðan hönnuðir . Þakka hlý orð . Kv. Ögmundur